
Úvodom

Moji známi, pria­te­lia a rodina ma už roky nabádajú, aby som napísal alebo zaznačil udalosti, zážitky a skú­se­nosti z môjho života. Nemal som sa k tejto práci, lebo k ži­vo­to­pis­com, ktorí vy­prá­vajú o vlastnej osobe, nemám valnej dôvery, že to, čo opisujú, je sku­toč­nou pravdou a že na­kres­lia verný obraz života, snažení, ideí, ktorými žili, za ktoré bojovali a ktoré sa im podarilo v ich živote usku­toč­niť. Sub­jek­tívny postoj k vlast­nému dielu ži­vot­nému nemôže vyzerať v zo­bra­zení ináč ako sub­jek­tívne, do istej miery skres­lené po­dá­va­nie. To často vyzerá ako vy­ná­ša­nie sa nad sú­čas­ní­kov, ako chvas­ta­nie sa a ako postoj hr­din­ského bo­jov­níka. Veď málokto sa ubráni sa­mo­ľú­bosti a málokto rád priznáva i svoje chyby, ktorých každý človek má vari viac ako nejakej nad­ľud­skej do­ko­na­losti a cnosti.

Pri­zná­vať sa verejne k vlastným chybám, k po­kles­kom, k hlú­pos­tiam – to je dosť trápne, a kto to môže urobiť, je väčší hrdina, ako kto napíše, že premohol trebárs i se­dem­hla­vého draka.

A predsa. Priberám sa napísať svoj ži­vo­to­pis v 73. roku svojho života. Pokúsim sa napísať všetko tak, ako sa mi zrkadlí v pamäti a zá­zna­moch. Ide mi hlavne o detské zážitky, o štu­dent­ské letá, o prípravu k životu tak pestrému, tak bohatému na zlé i dobré udalosti, na dni jasné i chmúrne a na tisíce okol­ností, v ktorých som rástol na muža, lekára, politika a na ná­rod­ného pra­cov­níka. O činnosti v prevrate a o práci pri správe Slo­ven­ska napísal som už tri zväzky Pamätí. Ale mám ešte mnoho, veľmi mnoho záznamov o uda­los­tiach z tejto doby a o osobách, s ktorými som pri­cho­dil do styku a s ktorými som pracoval na veľkom diele oslo­bo­de­nia slo­ven­ského národa.

Je možno, že sa mi podarí niektoré názory, ktoré sa už podávajú ako his­to­rická sku­toč­nosť, po­op­ra­viť, na pravú mieru priviesť. Myslím si, že nie je nič osud­nej­šieho pre mladý národ, ako keď buduje svoju prí­tom­nosť a teda i bu­dúc­nosť na fa­loš­ných zá­kla­doch. Len takto môže upadnúť znova do osudných chýb a ohroziť všetku prácu predkov, vy­na­lo­ženú v mnohých utr­pe­niach na zais­te­nie krajšej bu­dúc­nosti národa. Vodcovia národa sú ako po­ľov­níci: len vtedy dosiahnu korisť, keď idú po správnej stope.

Mnoho sa hovorí v dnešnej dobe o význame tradície slo­ven­skej. Tradícia – to je sa­moz­rejmá vec v živote rodiny, ľudu, národa. Všetky tieto zdru­že­nia majú nejakú tradíciu.

I ja som žil, rástol, zrel a vyspel v istých alebo nejakých tra­dí­ciách. Pokúsim sa i vplyv pro­stre­dia a tradícií načrtnúť v tomto svojom ži­vo­to­pise.

 


Doma

Naša rodina

Spo­mí­najú sa dve línie v našej rodine. Jedna bývala v Ru­žom­berku, druhá v Liskovej. Od ru­žom­ber­skej línie odkúpil Ma­ko­vický dom i pozemok na Podhore a vystavil na ňom pekný, jed­no­pos­cho­dový dom a zariadil v ňom moderný obchod s miešaným tovarom, ktorý na široko-ďaleko spájal so­líd­nos­ťou cien a dobrou akosťou tovaru. Z tejto línie poznal som ako gym­na­zista asi po­sled­ného potomka, krajčíra Šrobára, štíhleho, skrom­ného a drieč­neho mládenca. Raz sme sa pred­sta­vili a krátko zho­vá­rali o našich rov­na­kých priez­vis­kách. Čo sa s ním stalo, neviem.

Druhá, lis­kov­ská vetva býva tu už oddávna. Jeden záznam v urbáre od Márie Terézie svedčí o tom, že pri popise býval v Liskovej jeden Šrobár, pomerne zámožný roľník, majúci štyri osminy po­zem­ko­vého majetku a dom s bočnými sta­va­niami.

Ďalší člen našej rodiny bol kováčom. Kedysi v polovici minulého storočia pre­sťa­ho­val sa s pravej strany obce na ľavú, k potoku; tu postavil murovaný dom s vyhňou, ktorý po menších zmenách a opravách stojí dodnes.

Z mojich predkov pamätám sa na starého otca Jura a na jeho dvoch bratov, Jána a Jozefa. Títo dvaja žili u nás, slobodní, neženatí. Viem o nich toľko, že sa stále doma pre­ká­rali, navzájom sa po­smie­vali, vše­li­jaké kúsky si vy­strá­jali, ale proti cudzím stáli spolu, pomáhali si.

Môj starý otec, Juro Šrobár, bol muž vysokej a mohutnej postavy. Nosil fúzy nakrátko pri­stri­hnuté a cho­die­val s palicou. Rich­tár­čil v obci asi 40 rokov. Pamätám sa na neho, keď už cho­rie­val. Neviem prečo, ale mne naložili rodičia, aby som zostával pri ňom, keď ležal nemocný v izbe, alebo v lete pod veľkou hruškou vo dvore. Pri posteli starej matere sedával som tiež, podával jej vodu a čo po­tre­bo­vala. Pos­ti­hnutá bola porážkou na polovicu tela a tak úbohá ležala asi 7 rokov, ne­hý­ba­júca sa z postele.

Starý otec zomrel v lete. Bol jasný, teplý deň. Dal sa vyviesť pod hrušku a tam si ľahol. Rodičia i jeho bratia pomáhali pri skladaní sena do šopy. Mne pri­ká­zali, aby som vet­vič­kou odháňal muchy s tváre ne­moc­ného starého otca. Nemohol sa už hnúť a len vše šeptom hovoril: „Dobre, synak môj, ďakujem.“ A naraz prestal dýchať. Utekal som k rodičom a po­stra­šený som volal: „Starý otec zomreli!“

Dom mal dve izby, pre­de­lené v pros­triedku pitvorom a kuchyňou, v ktorej bolo ohnisko a dve pece: jedna pre vy­kú­re­nie prednej izby, druhá vedúca pod sporák v zadnej izbe, v ktorej sa pekával chlieb. V prednej izbe spávali s nami rodičia a v nej sa schá­dza­vali občania a obecný výbor, boženíci a slúžila za akúsi kan­ce­lá­riu obecnú. V zadnej sme jedávali a slúžila v zime za spálňu pre slu­žob­níc­tvo.

Do tejto izby uložili starého otca po smrti. Umyli mu tvár, ruky a nohy, obuli kapce na nohy, pri­tla­čili oči, aby sa mu necnelo po tomto márnom svete, a čiernou šatôčkou pod­via­zali bradu, pri­lo­žili čiapku, aby pokorne očakával posledný deň súdu, obliekli svia­točný odev i čisté, biele prádlo. A tak tu ležal starý, skoro 80 ročný Juro Šrobár, hlava rodiny a obce, za­opat­rený na dlhý, dlhý od­po­či­nok v studenej zemi.

V hos­po­dár­stve stíchli reči i hluk a prišla noc. Hlás­ni­kov spev ozýval sa z dolného konca:

„Chvál každý duch Hos­po­dina, odbila je­de­násta hodina. Opat­rujte svetlo, oheň, aby nebyl lidem škoden. Spo­čí­vajte s Pánem Bohém.“

A hneď potom ozýval sa strašný zvuk jeho trúby z volského rohu. Tento príšerný zvuk za mojich detských čias naháňal mi vždy strachu.

Matka pre­bu­dila otca: „Počuj, Štefan, v zadnej izbe, tak sa mi zdá, niekto chodí.“

„Ale kto by chodil, veď som dvere zamkol.“

„No len počúvaj!“

Na hlas trúby a na tento ne­oby­čajný rozhovor som sa zobudil.

Skutočne – počuli sme do prednej izby, kde sme s rodičmi spávali, akési pre­ru­šo­vané klopanie, také, ako keď chlap ťažkou obuvou voľne kráča po podlahe.

„Choď že pozrieť, čo to môže byť?“ po­sme­ľo­vala matka chve­jú­cim sa hlasom.

Otec nevoľky zobral sa s postele. Za ním hneď matka a ja so starším bratom.

Bola tma. Otec stál pod oblokmi zadnej izby vo dvore, staval sa na špičky nôh, aby videl do izby, kde ležal mŕtvy otec.

Ale nič nemohol vo tme vidieť. Svieca, ktorú večer k posteli po­sta­vili a rozžali, ne­svie­tila. Len sa zavše matne šinul tieň nejakej vysokej postavy pri oblokoch a ozývali sa ťažké kroky: klop – klop – klop – klop. Otec pre­stra­šený šeptá matke: „Že by ten otec vstali? Choď zavolať hlásnika do dvora!“ Matka vyšla zo dvora na cestu. Hlásnik i s po­riad­kou, t. j. dvoma pa­rob­kami a s jednou ženou, vstúpili do dvora. Otec šeptom vyložil, čo sa robí v izbe: „Po­po­ludní zomreli pod touto hruškou. Obliekli sme ich a uložili do postele. Horela svieca u nich. Dvere som zamkol. Nikto tam nezostal krom mŕtveho otca. A teraz po­čú­vajte! Niekto tam chodí po izbe a klope tvrdou obuvou po podlahe.“

Hlásnik, tento strážca noci a vládca nad živými i mŕtvymi, nad dobrými i zlými duchmi, pri­stú­pil k obloku a trikrát zaklopal dlhou palicou na rám obloka a povedal: „Ty, mŕtvy, ak si z Boha, ľahni si na svoje lôžko a od­po­čí­vaj v pokoji. Ak si duch zlý, za­žeh­ná­vam ťa svätým krížom v mene Boha, Otca Boha, Syna i Ducha Svätého. Amen. Odíď z príbytku tohoto.“

Otec skúsil otvoriť oblok, ale sa mu to ne­po­da­rilo, lebo bol za­háč­ko­vaný znútra.

Minulo niekoľko okamihov trápneho straš­ného oča­ká­va­nia. Naraz sa ozval v izbe príšerný smiech skan­do­vaný rytmom: „Cha – cha – cha.“

Potom pri­stú­pila k obloku vysoká postava s čiapkou mŕtveho otca na hlave a s čiernou šatôčkou na tvári, ktorou mu pod­via­zali bradu.

Stra­šidlo vy­str­čilo hlavu z obloka a z neho ráznym smiechom zavolalo na vy­stra­še­ných divákov:

„To som vám nahnal strachu!“ Bol to strýko Jano. Potom zavrel oblok, vrátil mŕtvemu, čo bolo jeho, vyšiel do dvora a bez slova vyšiel rebríkom do šopy a uložil sa do sena.

Dlho sa roz­prá­valo u nás náv­štev­ní­kom o tejto príhode, a to vždy s pod­far­be­ním strachu a hrôzy.

V tejto dobe, skoro pred 70 rokmi, bola noc dobou mátoh, duchov zlých i dobrých. Vtedy sa u nás verilo, že ne­po­krs­tené deti v noci plačú; ne­uvá­dzané ženy z hrobu vstávajú a nav­šte­vujú svoje príbytky; ne­za­opat­rení svia­tos­ťou po­sled­ného po­ma­za­nia strašia domácich; strigy výskajú za doby pľuští, dažďov a fujavíc; čerti váľajú sudy s pálenkou po kopcoch a cestách; v lesoch zvádzajú víly mlá­den­cov a na starých pňoch vŕb pri potokoch a na brehoch Váhu vy­se­dá­vajú vodníci… O tom o všetkom slýchali sme roz­právky večer pri svetle kozuba na priad­kach za dlhých zimných večerov.

Niet div, že sme strýka Jána ob­di­vo­vali pre jeho smelosť a ne­bo­jaz­li­vosť, keď sa vy­smie­val takýmto po­ver­či­vým his­tó­riám.

Kedy a ako zomreli títo dvaja mužskí členovia našej rodiny, bratia starého otca, sa ne­pa­mä­tám.

Môj otec mal dve sestry. Mladšiu Máriu, ktorú pre­zý­vali Ruskou, lebo vraj mala rada ruských dôs­toj­ní­kov, keď cez našu dedinu tiahli Rusi 1849 roku pod velením generála Rydygera kamsi na východ proti Maďarom. Bola to vcelku ml­čan­livá, akási za­krík­nutá osoba.

Staršia otcova sestra, Katrena, bola pravým opakom mladšej; hovorná, spevavá, žartovná a hodne gramotná.

Túto sme mali radi, lebo nám roz­prá­vala roz­právky žive, s istým hereckým spôsobom a i smutnú vec vedela nejakou vtipnou a pri­lie­ha­vou po­znám­kou obrátiť na žart. Ona nám nosila, po­ži­čia­vala (na večné ne­pri­na­vrá­te­nie) knižky, ktoré vy­chá­dzali u Škamicla alebo kdesi u Ho­ro­witza v Trnave.

Ale musela si vždy trochu vypiť, aby pre­ko­nala ostych a aby sa jej jazyk roz­via­zal. Tak sa nám vše zdalo, že si roz­právky vymýšľa, lebo vy­tla­čené roz­právky šli jej z úst hladko, plynné; a keď roz­prá­vala svoju roz­právku, často sa za­sta­vo­vala s po­znám­kou: „Počkajte, musím si spomenúť, ako to bolo,“ a akosi ne­s­kladné po­kra­čo­vala. A takéto vy­mys­lené roz­právky boli plné vtipu, smieš­nych poznámok a ko­mic­kých situácií.

Ale v dobe pôstnej roz­prá­vala nám o umučení Krista Pána vážne a hromžila proti Židom, ktorí nám ne­vin­ného Krista ukri­žo­vali.

My chlapci sme sa tak na nich vyvŕšili, že sme vo veľkom ob­ráz­ko­vom Živote Pána Ježiša Krista všetkým Židom zamazali tváre at­ra­men­tom.

A pes­ni­čiek vedela vše­li­ja­kých mnoho, starých i nových, ako ho­vo­rie­vala. Ne­za­cho­vala sa z nich v mojej pamäti ani jedna, len toľko sa pamätám, že som takých pes­ni­čiek nikdy už nepočul a že asi zapadli do za­bud­nu­tia navždy.

Mal som niekoľko bra­tan­cov. Žive si spomínam na syna tetky Kataríny, ktorý nosieval z ciest zo sveta knižky, vedel mnoho roz­prá­vok a i sám skladal roz­právky a verše a za­pi­so­val si ich. Po ne­de­liach a sviat­koch k nám cho­die­val a čítal nám tajne utia­hnu­tým niekde v humne alebo na sene svoje roz­právky. Zomrel ešte ako mládenec na suchoty. Bolo nám ho veľmi ľúto, lebo bol veľmi dobrý, citlivý a jemný kamarát.

Na bra­tan­cov od druhej sestry otcovej sa už menej pamätám. Spomínam si, že v jednu treskúcu zimu zavolali ma k nim, do Klačkov (ešte im pri­dá­vali „do Pištekov"), aby som sa šiel zohriať po kĺzačke. Obraz izby mi zostal v pamäti: v oblokoch bolo rezu na­sy­pa­ného skoro do polovice okna, aby ne­ute­kalo teplo; v izbe telo dusno a tmavo. Tetka Mara ma posadila ku sporáku a dala mi kus kabáča(i).

Na chlapcov sa už ne­pa­mä­tám, asi preto, že málo kedy cho­die­vali k nám.









Vysvetlivky:

i Pagáč, pečený bochník


Naši rodičia

Môj otec sa narodil v Liskovej (vo­ľa­kedy písali i Lies­ková) roku 1836; matka Mária, rodená Šefer-Dvorská, roku 1839. Otec zomrel na zápal pľúc roku 1911 v Kestúci pri Ostri­home na fare syna Jozefa, kňaza. Matka zomrela na tbc. čriev r. 1900 v Liskovej. Mali dvanásť detí: osem chlapcov a štyri dievčatá. Do­spe­lého veku dožilo sa šesť chlapcov a jedna dcéra, Mária. Ostatné deti zomrelý v prvom roku života. Dnes žije brat Ondrej, naj­starší, 80 ročný, Jozef, kanonik v Bra­ti­slave, Ján, ob­chod­ník v Amerike, a ja. Dvaja bratia zomreli: jezuita Štefan v Trnave a Jurko ako kaplán v Liskovej. Sestra Mária zomrela slobodná v Pešti na chi­rur­gic­kej klinike po ťažkej operácii.

Moja matka bola vysokej postavy, modrých očí a tma­vo­gaš­ta­no­vých vlasov. Povahou bola tichá, nehlučná. Jej stará matka pri sobáši pre­stú­pila z evan­je­lic­kej na ka­to­lícku vieru.

Z evan­je­lic­kej ná­bo­žen­skej tradície niečo si za­cho­vala i v pro­stredí našej ka­to­líc­kej rodiny. Ráno i večer si pre­spe­vo­vala nábožné piesne české, čo u ka­to­lí­kov nebolo vo zvyku. Bola pu­ri­tánka v každom ohľade: nikdy sme ju nepočuli nadávať, hrubé reči viesť, nepravdu hovoriť. Bola veľmi láskavá, chu­dob­nej­ším darúvala, čo mohla, a žobrákom dávala nielen almužnu, ale sa s nimi púšťala i do reči o ich biede a tram­po­tách.

Dala život dva­nás­tim deťom; mala dosť roboty, aby ich vy­cho­vala, a päť z nich chodilo do škôl mimo obec.

Čítať vedela z mod­li­teb­nej knižky českej, z Velikého Nebes Klíča, ale ne­uve­do­mo­vala si, že sa modlí v jazyku „cudzom“. Češtinu čítala a vy­slo­vo­vala slo­ven­ským spôsobom. Keď som sa v škole naučil písať, ponúkol som sa jej, že ju budem učiť písať, lebo písať nevedela. Chodila len dve zimy do obecnej školy. Mala veľkú radosť, keď sa naučila pod­pi­so­vať svoje meno. Vedia se­ba­ve­do­mej, výbojnej a pá­no­vi­tej povahy otcovej žila akosi utia­hnuté, ticho a ne­ba­da­teľné. Rada počúvala roz­právky, spev a i sama s nami spievala. Hľadela si čistoty rodiny a príbytku, ktorý býval i obecným domom, kde sa schá­dza­vala obecná rada, boženíci a stránky. A po takom zasadaní bola naša predná izba za­bla­tená, za­pľu­vaná a za­pe­kač­ko­vým dymom na­pác­hnutá. Ale nikdy ne­hrom­žila pre takýto ne­po­ria­dok. Občania ju mali radi a poctili ju menom „naša pani rich­tárka“. So slu­žob­níc­tvom a s robotnou čeľaďou za­ob­cho­dila ako s členmi rodiny. Jedávali sme v zadnej izbe spoločne z jednej misy, pokiaľ sme sa po­mes­tili tesne vedia seba pri stole. S deťmi sa ne­maz­nala, do jedla nenútila, lebo sme sa vlastne nikdy ne­pre­jedli, ba skôr sme boli hotoví ke­dy­koľ­vek niečo zjesť. Jediné po­lás­ka­nie bývalo v ne­deľ­ných od­po­lud­niach v lete, keď si nás matka brávala na lono, česávala a ískavala nám naše strapaté hlavy.

A vtedy so su­sed­kami, ktoré si rady cho­die­vali do našeho dvora posedieť, obšírne pre­tria­sala sezonnú, rodinnú, obecnú a susedskú politiku. Smiali sa i žar­to­vali spoločne, a keď mala prejsť reč na nejaké chú­los­tivé rodinné téma, po­sie­lali nás preč baviť sa s cudzími deťmi. Ukrývala udalosti, ktoré by mohli našu dušičku zakaliť.

Jedinou osobou, s ktorou sa akosi nedobre znášala naša matka, bola slúžka, stará dievka, ktorá u nás slúžila veľmi dlho a ktorá si oso­bo­vala právo roz­ka­zo­vať a na vlastnú päsť spra­vo­vať do­mác­nosť. V dobe, keď matka ležala „v kúte“, ona nás vy­pra­vo­vala do škôl, starala sa o štu­dent­skú výpravu a výbavu. So strán­kami, ktoré chodili na rich­tár­sky úrad po­no­so­vať sa alebo nejaké veci vy­ba­vo­vať, za­ob­cho­dila s re­zo­lút­nou au­to­ri­tou a často roz­su­dzo­vala sporné veci medzi strán­kami. A keď neboli spokojné, prísne ich vykázala z rich­tár­skeho domu: „A keď ste nie spokojní, choďte si k fiš­ká­lovi!“ A to zna­me­nalo v tie časy, ako keby ich bola po­sie­lala do pekla k čertovi… Hoci ju matka nemala rada, predsa si vážila jej pra­co­vi­tosti a jej vernej služby. Nikdy som ju nevidel sadnúť si, keď vošla do izby. Vždy niečo kutila, upra­to­vala, opra­šo­vala, ukladala a pre­kla­dala. Matka nás telesne ne­tres­tala, ale zato ozývalo sa domom: „Mamo, Mara ma bila“. Proti tejto obžalobe nebolo však sa­tis­fak­cie od matky. Mala ročne okolo 20 zlatých platu, šaty a obuv a po smrti matkinej odišla od nás na od­po­či­nok do svojej rodnej obce.

Otec bol územ­čis­tého, za­va­li­tého vzrastu, modrých očú a tmavých vlasov. Mal jemnú pleť, tváre sa mu snadno za­čer­ve­neli a mal príjemný, mäkký hlas. Rád sa smial a žartoval. A keď bol v spo­loč­nosti, kde sa sedelo pri víne, rád si za­spie­val.

Skončil 6 tried obecnej školy, mal úhľadné písmo a bol dobrý štylista. Rád čítaval noviny i knihy, ktoré nosieval z Ru­žom­berka od Jančeka alebo od Ma­ko­vic­kých. Pred­plá­cal Nár. noviny, Hlásnika, Raráška a ne­skor­šie Čer­no­kňaž­níka. Za zimných, dlhých večerov pred­čí­ta­val susedom články z novín i z ka­len­dá­rov a vše i rukopis článku, ktorý mal ísť do novín. V mladších rokoch, v ére Bachovej, bol obecným ta­jom­ní­kom, pisárom či notárom. Potom rich­tá­rova! nejakých dvadsať rokov.

Pod jeho správou obec sa veľmi zmohla; kúpila skoro polovicu dnešného chotára obce od panstva, ktoré vlast­nilo pozemky z obvodu bývalého li­kav­ského hradu. Pozemky stály okolo 60.000 zlatých a občania si ich roz­par­ce­lo­vali. Tým sa z mnohých bez­zem­kov stali gazdovia, ma­ji­te­lia alo­dia­túr­nej pôdy. Z Liskovej, ktorá mala okolo 2.000 duší, sa dlhý čas nikto ne­sťa­ho­val do cudziny. Vplyvom matičnej li­te­ra­túry vy­sá­dzali sa neúrodné miesta ovocnými a pa­li­vo­vými stromami. Upra­vo­vali sa potoky a gaz­dov­ské dvory, do tých čias nečisté a špinavé. Otec založil obecnú štepnicu, kde učitelia prak­ticky vy­učo­vali žiakov záh­rad­níc­tvo. V obci požíval ne­ob­me­dzenú autoritu. Podlá zákona richtár bol vtedy prvou in­štan­ciou v sú­krom­nom práve, a tak súdil vo spore s bo­že­níkmi v drobných prie­stup­koch ma­jet­ko­vých, v urážkach na cti a podobne. Bol jedného času i vedeným členom župného výboru. Pri voľbách župných úrad­ní­kov hrával značnú úlohu ako korteš tej alebo onej strany.

Rád po­li­ti­zo­val, a to nielen o veciach župy a krajiny, ale i o me­dzi­ná­rod­nej, situácii. Rusov si vysoko vážil, jednak preto, že ich osobne poznal ako dobrých po­hos­tin­ných ľudí v 49. roku, ale hlavne preto, že pomáhali malým slo­van­ským národom na Balkáne. Napoleon býval večne ob­di­vo­va­ným hrdinom v tých de­din­ských roz­ho­vo­roch o politike. Otec pamätal sa na hur­ba­nov­ských dob­ro­voľ­ní­kov. Vo ve­li­kán­skej knihe, kam sa za­pi­so­vali úradné obežníky, bol jeden zápis, v ktorom Štúr vyzýva Slovákov do boja za slo­ven­skú slobodu proti Kos­sut­hovi. Tento zápis, za­zna­čený medzi os­tat­nými úradnými záznamy obežníka, čítaval som často ako študent.

Naši rodičia boli naozaj dobrí katolíci. Matka až do svojej smrti bola zbožná veriaca. Dali troch synov za kňazov: Štefana, ktorý ne­skor­šie ako kaplán veľ­ko­veský vstúpil do rádu To­va­riš­stva Je­ži­šovho, Jurka, ktorý zomrel ako mladý kaplán, a Jozefa, teraz kanonika v Bra­ti­slave. Málo chýbalo, že som sa i ja nestal kňazom. Rodina naša nažívala v dobrom pomere s učeným a horlivým naším kňazom, dekanom Andrejom Dankom. Tento bol členom Matice slo­ven­skej, a keď sa otvorilo znievske kat. nižšie gym­ná­zium, vyslal ta na štúdiá dvoch chlapcov z Liskovej: môjho brata Štefana a Štefana Mišatu. Obaja po zrušení gymnázia prešli do Levoče a stali sa kňazmi v spišskej kapitule.

V obecných veciach mal otec dobrého a úp­rim­ného radcu v kňazovi An­dre­jovi Dankovi. Často nav­šte­vo­val náš dom a o samote ra­die­vali sa spoločne. Ja sa pamätám na neho ako na starého, šedivého muža, vysokej postavy, spišskej vý­slov­nosti slo­ven­činy a ako veľkého priateľa slo­ven­ského školstva. Podľa osnovy ním na­pí­sa­nej učili sme sa vo vyššej triede fyziku, chémiu a astro­nó­miu a nejaký zárodok slo­ven­skej vlas­ti­vedy. Dlho som s vďač­nos­ťou a hrdosťou spomínal na Rad­lin­ského „Školníka“, ktorého mi dal za odmenu na konci škol­ského roku v šiestej triede. To bola vzácna kniha, studnica mnohých ve­do­mostí, pravá en­cyk­lo­pé­dia pre dedinu. Z tejto knižky veľmi často čítavali všetci, ktorí len mali chuť o niečom sa poučiť: otec, bratia i susedia. A keď som pri dobrých knihách, spo­me­niem ešte druhú, nie menej vzácnu a pamätnú knihu, Slo­ven­skú čítanku od pro­fe­sora Černého. Na tieto dve knižky rád si spomínam ako na ne­zma­za­teľnú pamiatku svojich mladých chlap­čen­ských liet. Z týchto kníh som čítaval často pre seba i nahlas rodine, keď vonku pršalo, keď bola treskúca zima, alebo vo sviatky, keď rodina od­po­čí­vala od hos­po­dár­skej práce. Rodina, to boli nielen rodičia, bratia, ale i sluhovia, tetky a susedia. Z Černého čítanky naučil som sa azbuke a nie­kto­rým básňam.

Po smrti farára Dánku nastali dra­ma­tické príbehy v našej rodine. Faru za čas ad­mi­nis­tro­val kaplán A. Č., ktorý bol dobrý Slovák z Oravy, veselého ducha a rád mal víno a ženy.

Po ňom prišiel za farára Fer­di­nand Fertsek. Bol pánskych manierov, lebo prišiel z kapituly. Hovoril zle slo­ven­sky; naj­mil­šia mu bola ma­ďar­čina. S Lis­kov­skými štu­den­tami zhováral sa len maďarsky a my ne­o­vlá­da­júc túto reč natoľko, aby sme v nej mohli viesť rozhovor, vyhýbali sme sa mu ako čertu. Po krátkom fa­rá­ro­vaní u nás prešiel na ru­žom­ber­skú faru, a tak sa zase upráz­dnila fara v Liskovej.

Ka­pi­tul­skí páni potom vy­hliadli za kan­di­dáta pre našu obec Karola Mósera, spiš­ského Nemca. Otec viedol de­pu­tá­ciu do kapitoly prosiť za iného kňaza. De­pu­tá­ciu nejako upo­ko­jili, takže sa vrátila s dobrou nádejou, že žia­da­ného kňaza dostanú za farára. Ale stalo sa inakšie: biskup Császtka menoval predsa K. Mósera.

Obec prijala farára chladne. Bol to človek nevľúdny, zle ovládal slo­ven­činu, bol mizerný rečník, pá­no­vi­tej povahy, tvrdý a pomstivý, drsný v obcovaní a vôbec prízemný.

A tento kňaz začal sústavne, vytrvale viesť boj proti otcovi a proti našej rodine. Boj, aby vyhladil, pokoril a hmotne zničil našu rodinu.

Ako to robil?

Medzi občanmi vyhľadal ne­spo­koj­ných a zor­ga­ni­zo­val ich do opozície vo veciach obecných. Otec bol pred­se­dom a po­klad­ní­kom obce alo­dia­túr­nej. Ročne skladal účty na valnom zhro­maž­dení a občania o nich de­ba­to­vali a sch­va­ľo­vali ich. Farár sa zamiešal do účtov i desať rokov starých. Vy­hľa­dá­val chyby a žiadal po­tvr­denky na výdavky. Pomáhali mu v tom kováč a krčmár. Búrili obec a išli ne­pres­tajne udania na úrady. Na jednom zasadaní ustálili, že otec je dlžen obci 9000 zlatých.

Otec cestoval do Pešti, do Banskej Bystrice hľadať prímluvu, aby panstvo alebo štátny erár od­pre­dali pozemky občanom. Vtedy ešte železníc nebolo a za prímluvu nosili sa dary. De­pu­tanti o tom vedeli, ale pred farárom, ktorého sa báli, ktorý kričal a nadával, mlčali a nechali otca v po­doz­rení, že sú položky v účtoch fin­go­vané. – No a na dary sa po­tvr­denky nedávali. A na cestovné trovy tiež nebolo dokladov. Ale otec to všetko za­pi­so­val a výbor alo­dia­túrny to rok po roku sch­va­ľo­val.

Koniec bol ten, že farár a ne­spo­kojní občania žalovali otca za náhradu sumy, ktorú nebolo možno po­tvr­den­kami doložiť. Otec oddal vec ad­vo­ká­tovi, aby ho bránil. Nastali veliké výdavky. Exekúcia chodila za exe­kú­ciou do nášho domu. A pretože otec nemal úspor, vy­po­ži­čia­val si a za­dl­žo­val majetok. I v bankách nemal vše z čoho platiť úroky a splátky a tak celé naše gaz­dov­stvo ocitlo sa v krajnej biede. Otec predával zeme ä majetok veľmi upadol. Ale to hmotné ni­vo­če­nie nebolo celým utrpením. Horšie bolo pre otca a rodinu, že farár s kancľa zreteľne štval proti našej rodine. Nikto sa nemohol z nás ukázať na oči farárovi v kostole, – hneď začal nadávať, po­smie­vať sa a uš­ti­pačné poznámky robiť. Otec sedával pred tým v stolici pre úrad­ských, teraz, ak sa chcel pokojne účastniť služieb božích, musel prejsť na chór a ukryť sa očiam fa­rá­ro­vým. Keď som raz šiel k farárovi žiadať po­tvr­de­nie pre tried­neho pro­fe­sora ru­žom­ber­ského gymnázia, že som cez sviatky chodil do kostola, odoprel mi to urobiť. Zomrel brat Jurko, kaplán, u rodičov a hrobár vykopal pre neho hrob na mieste, kde sa po­cho­vá­vali kňazi. Farár dal zasypať hrob a odkázal otcovi, že kaplána pochová medzi cigánov. Boli to ma­li­cherné veci, ale práve ony cha­rak­te­ri­zo­vali ma­li­chernú dušu po­msti­vého „du­chov­ného“ otca.

Po takýchto skú­se­nos­tiach otec prestal chodiť do kostola. Kúpil si Bibliu a čítaval z nej doma. V tieto časy na sviatky a nedele pri­cho­dil k nám starý Kordoš z Nemeckej Ľupče. O štu­dent­ských práz­dni­nách sedával som pri nich, ako si vy­kla­dali Písmo. Kordoš bol dokonalý ateista. Po­smie­val sa ná­bo­žen­ským pred­sta­vám, cirkvi, kňazstvu a vôbec všetkému, čo nejako súviselo s ná­bo­žen­stvom. Neveril v ne­smr­teľ­nosť duše a neveril, že by bola nejaká vyššia Bytosť. Do­ha­do­vali sa o tom pria­teľ­sky i roz­čú­lene a starý Kordoš stál vždy na svojich názoroch. Zakázal si tes­ta­men­tárne, aby sa mu po smrti vy­ko­ná­val evan­je­lický obrad; miesto toho mala mu cigánska banda zahrať svetské, veselé pesničky.

Pre­na­sle­do­va­nie otcovo trvalo 9 rokov. Diéty častých župných komisií, časté exekúcie a advokáti stáli toľko peňazí, že otec bol nútený zadlžiť majetok. Upadli sme do biedy a všetci sme cítili, ako sa u nás ťažko žije. Postihlo to menovite mňa zo štu­den­tov, lebo som práve končil vyššie gym­ná­zium a prešiel na uni­ver­zitu. Bol som zbavený akej­koľ­vek peňažnej pomoci od rodičov. Konečne podžupan Palugyai nariadil, aby sa otcova vec ukončila. Prišla vy­šet­ru­júca komisia z Mikuláša, ktorá po týž­den­nom vy­šet­ro­vaní otca úplne oslo­bo­dila spod žaloby. Otcovi dala na vôľu, aby žaloval osoby, ktoré ho krivé obvinili. Ale otec ne­ža­lo­val, lebo bol úplne zlomený a te­ro­ri­zo­vaný večným útokom fa­rá­ro­vým.

Po smrti matkinej roku 1900 prepísal majetok na star­šieho brata Ondreja a o pár rokov odišiel z Liskovej na faru k synovi Jozefovi, ktorý bol farárom v Kestúci pri Ostri­home. Tu žil akoby na od­po­činku. Zomrel po zápale pľúc roku 1911 na mozgovú porážku.

 


Chlapčenské roky

Bol som štvrtým synom. Prvého, Ondreja, určili pre hos­po­dár­stvo, druhého, Štefana, za kňaza, Janko zomrel v detskom veku a mňa po­krs­tili Jánom Vav­rin­com. Jánom ma volali do piateho roku, a keď som šiel v tomto roku do školy, na rozkaz pána farára Dánku začali ma menovať Vav­rin­com. Do školy ma poslali na žiadosť matky, lebo som vraj doma robil iba nezbedu.

Obec Lisková mala vtedy tri školy: evan­je­lickú s učiteľom Šolcom a dve ka­to­lícke. Prvú a druhú triedu v ka­to­líc­kej škole vyučoval v starej pas­tierni po­du­či­teľ Petruška a ostatné triedy Juraj Nikel. Tak mňa roku 1872 zapísali do prvej triedy k Pet­ruš­kovi. Pamätám sa, že mala podlahu hlinenú, že pod lavicami bolo mnoho prachu a bĺch a že sme mali slo­ven­ské nástenné tabule, z ktorých sme sa učili čítať, a že na tých ta­bu­liach boli mnohé slo­ven­ské prí­slo­via. Na desiatu sme si nosili studené pečené zemiaky.

Doma pred školou ra­ňaj­ko­vali sme demikát, hádzané halušky do vriaceho mlieka alebo zemiaky s kapustou, ale nikdy nie kávu alebo čaj. Káva bola neznáma na dedine; rožky alebo žemle no­sie­vali nám rodičia len ako vzácny dar z trhu alebo z jarmoku. A k vôli týmto maškrtám čakávali sme pri močiari na konci dediny celé hodiny rodičov každý štvrtok, keď sme mali i v škole prázdno.

Pamätám sa, že raz v lete som takto očakával rodičov z jarmoku od pred­po­lud­nia. Bolo už po­po­ludní a rodičia len ne­cho­dili. Hlad sa hlásal, i zašiel som na lúku, zvanú močiare, aby som si šťavou a púpavou zaháňal hlad. Dostal som ma­lá­riu(ii) a ležal som vo veľkých ho­rúč­kach. Tetky a ženy usúdili, že to je od po­ka­ze­ného žalúdka. Tak ma liečili dá­vid­lami, „komprdom“ (ri­čia­kom zvaným) uvareným v sladkom mlieku. Následky boli hrozné, ale nemoc ne­pres­tá­vala. Počul som, že sváko Gu­le­jo­vie, čo hrávali na basu, mali tiež túto nemoc a že sa už vy­lie­čili. Tak som k nim zašiel a prosil, či by mi z toho lieku niečo nedali. Dali mi užiť dva prášky, horké ako blen. Hučalo mi po nich so dva dni v hlave, ale zimnica prestala razom.

V tieto časy prišli do dediny Taliani stavať mosty pre že­lez­ničnú dráhu. Večerami spievali, naháňali dievčatá, varili „polentu“ a dávali nám z nej. Pamätám sa na prvú cestu vlaku. Všetko, čo mohlo, vyšlo na záhumnie ob­di­vo­vať tento zázrak sveta. Bolo i strachu i divu i výkriku i zve­da­vosti: ako to môže ísť, keď ho nikto neťahá, nikto netlačí?

Jeden výklad podľa údajov a roz­prá­vok zdal sa nám najp­rav­de­po­dob­nejší: Z komína sa kadí čierny dym, spredku to fučí, tak majú tam za­vre­tého draka lebo čerta a tento sa tam mece a tlačí vopred. I hvízda, stená a hučí, keď ho učadený chlap vidlami pichne. Kos­tol­ník, mysliteľ a filozof dediny, mal zase pri­ro­dzený výklad: mašina, v ktorej sa kúri, má nižšie kolesá ako vozeň, v ktorom vezie polená na kúrenie. Nuž ide to ako s kopca, zadný voz tlačí mašinu. Ale sa na­mie­talo: načo by kúrili do mašiny, keby to samo išlo? Nuž aby ma­ši­nisti mali i teplo. Ale i gaz­dov­ský voz máva zadné kolesá vyššie a sám sa nehne. Tak ani kos­tol­ní­kova teória sa neujala a problém nakoniec zostal ne­rie­šený.

Pre­vlá­dala mienka, že nech je to ako­koľ­vek, je to bezbožný výmysel a že je v tom niečo ne­čis­tého, a keby sa to rozkydlo, že by to mohlo i dedinu vypáliť.

Po skončení druhého škol­ského roku dali ma rodičia do školy pre starších k uči­te­ľovi Niklovi. V štyroch roč­ní­koch bývalo asi 125 žiakov a žiačok. V škole sa ťažko dýchalo, najmä v zime. Býval tam stály hluk; kým učiteľ skúšal tre­tia­kov, ostatní žiaci alebo sa hrali, alebo smiali, alebo chlapci na dievčatá po­kri­ko­vali. To vše dopálilo učiteľa tak, že v jednej túre za sebou po jednom vyplácal na zemi paličkou celú školu; chlapcov tak ako i dievčatá. To účin­ko­valo potom celý deň. Starý Nikel bol dobrý učiteľ, in­te­li­gentný a ináč prí­ve­tivý a tr­pez­livý pedagóg, ale mať 120 žiakov pospolu, to bolo nad ľudské sily. Mnoho sme sa učili naspamäť z poznámok, ktoré nám na­dik­to­val zo všetkých možných oborov ľudského vedenia. Texty učiva napísal a zostavil farár Danko. Neraz som si spomínal na gymnáziu, že to alebo ono som sa učil už v lis­kov­skej škole. Nikel dal si mnoho záležať, aby sme dobre vedeli čítať a hlavne počítať. Mnoho času venovali sme vo vyšších triedach, aby sme sa naspamäť naučili mi­niš­trá­ciám. Bože, ako tá lis­kov­ská latina smiešne znela v našej vý­slov­nosti!

Každý rok bývalý sláv­nostné skúšky v prí­tom­nosti pána farára, pred­sta­ven­stva a rodičov. Pán učiteľ nás mesiace pri­pra­vo­val na pri­ví­ta­nie hostí a na po­ďa­ko­va­nie za tr­pez­li­vosť Ešte dnes by som vedel takú reč­ňo­vanku od­re­ci­to­vať. A už od jari sme sa učili spievať krásne národné pesničky slo­ven­ské ako naj­lep­šiu prípravu pre majáles. Vakácie trvalý obyčajne štyri mesiace – od mája do sep­tem­bra.

Na dedine je v tom čase naj­via­cej práce okolo gaz­dov­stva. Dospelí idú do poľa a opatera mladších detí je zverená starším bratom alebo sestrám. To sa robilo tak, že do odedze1 za­krú­tili mlad­šieho a pri­via­zali ho star­šiemu na chrbát. Ale stávalo sa, že z batoha dieťa vypadlo, že ho starší brat stratil, a potom bolo treba utíšiť krik a plač maznáka.









Vysvetlivky:

ii Ťažkú zimnicu


Matej Tupček

Vedľa škol­ského vzde­la­nia v šiestich triedach obecnej školy a vedia výchovy rodičmi, susedmi, ka­ma­rátmi a de­din­ským pro­stre­dím, bol mojím učiteľom a vy­cho­vá­va­te­ľom ešte i Matej Tupček, náš dlholetý, verný a oddaný sluha. Matej slúžil u nás od nepamäti. Žena mu zomrela po prvom roku man­žels­tva a potom ako vdovca vzal ho môj otec do služby. Matej bol vysokej postavy, širokej tváre, mal čierne vlasy, pútcom v pros­triedku roz­če­sané a dlhé, padajúce mu až na plecia. Mal jednu nohu stočenú dovnútra tela a preto ho pre­zý­vali „čaptošom“. Rád si vypil a niekedy držala ho pijatika i týždeň. Vtedy sa stratil niekam do susedov, odniesol z gaz­dov­stva veci, ktoré predal za trúnok. Matka mu vše do­ho­vá­rala, prečo si zdravie nivočí. Matej sľúbil, že sa už neopije, ale o mesiac sa to zase opa­ko­valo.

Tento Matej Tupček bol ohromným silákom, rozlomil podkovu, zlomil štyrák, zubami ro­z­hry­zol hrdlo s pivnej fľaše; a keď udrel päsťou na stôl v hneve alebo v pod­na­pi­tom stave, tak iste odlomil kus stola. Nebál sa ničoho a nikoho. Do kostola nechodil. Na vše­li­jaké povery a stra­šidlá nedržal. Spával skoro celý rok v maštali alebo na sene. Pred jedlom sa nikdy ne­pre­žeh­nal, ako to bolo obyčajom u všetkých údov rodiny.

S týmto Matejom mali sme sa veľmi radi. Brával ma do práce na pole. S ním som cho­die­val orať. Postavil ma k pluhu, ukázal, ako ho držať a dvíhať alebo pri­tla­čiť. Učil ma kosiť, kone i voly poháňať, do jarma za­pria­hať a ošírovať. Chodili sme spolu do ďalekých hôr s vozom na drevo. Tu som musel rúbať „buka” tak, ako on. Musel som dvíhať klady na voz a cestou sedieť na holých zadných kolesách, neusnúť a pozor dávať, aby som nohu nestrčil do kolesa.

Ešte podnes dobre sa pamätám na jednu takúto furmanku do Teplého, poniže Nižnej Revúcej. Viezli sme sa z Liskovej od večera cez tri obce skoro celú noc. Svietil jasný, biely mesiačik a pre­cho­dili sme vedia nie­koľ­kých cmiterov. Matej vše na mňa zavolal z predných kolies: „Nespi že, daj pozor.“ A ukazoval mi bičom každý cmiter, keď sme sa povedia neho viezli: „Neboj sa, i tuto je cmiter! Tí už tak tvrdo spia a nevstanú!“ Konečne nad ránom sme prišli do hlbokej doliny tak zlou cestou, že som sa musel oboma rukami držať oplenov, aby som nespadol s voza, alebo aby sa mi noha ne­poš­mykla do kolesa.

Na nejakú chvíľku sme si ľahli. Keď som sa prebudil, Matej už našiel na stráni vhodný suchár. Rúbal a potom zahúkal na mňa. Len horko-ťažko sme ho spustili do doliny. A potom sme sa radili, ako ho naložiť na kolesá. Tenší koniec na predné kolesá obor Matej dosť ľahko naložil, ale buk od pňa bol ťažší a vše sa nám zošmykol.

„Prevaľte, Matej, kolesá na stranu,“ podotkol som neistým hlasom. Matej sa smial: „Pravdu máš, chlapče! Dakedy malý somárik má viac rozumu ako starý somár!“ Potom chvíľku mo­no­lo­gi­zo­val: „Ráf zdrží, ale aby mi špice ne­vy­lo­mil“. Položil dva drúky k stranám kolesa a už sa to bezpečne po­ši­no­valo. Tak sme buk naložili a šli pred západom domov.

Pri horárni, stojacej u hradskej, zastavil nás erárny hájnik. Obzrel buk a rozkázal zhodiť fúru. Mali sme si vraj nabrať len konárov, haluzí a chrastia.

Prvý raz som pocítil surovosť a krivdu. Toľko práce, času, námahy, a tu sa to zmarí v minúte rozkazom: „Zhoďte dolu!“

Ako sme hrdo šli s krásnou korisťou dolu dolinou, tak nám bolo smutno na rovnej hradskej. Ale Matej sa nedal. Sedel som blízko neho na fúre. „Myslí si, chumaj, že ja o hanbe poveziem chrastia domov! Tam pri môstiku je pekný, rovný suchár, ten naložím.“

Čosi-kamsi sme zastali. Matej suchár naložil, čečinou pop­rik­rý­val a veselo zavolal na unavené a hladné kone: „Hijó, pejko! Hijó, brna!“

Nešlo mi do hlavy, ako mohol Matej vedieť, že tam ležal ten suchár? Riešil som si to pomyslom. Matej vidí všetko, čo po­tre­buje. A keď som sa ho na to pýtal, potvrdil, že rátal s tým, že nás horár pripraví o pekný suchár, a tento tu u môstiku už cestou včera zazrel a myslel naň.

„A ani sa, hlupák, neopýtal, čí sme? Porantá ho od hnevu, že sme ho tak pre­ka­bá­tili!“ Matej vyceril biele, veľké zuby a zasmial sa blažene.

Mňa ale strašila myš­lienka, či nebudú otca po­ku­to­vať pre túto krádež. Matej rozhodol: „Ten horár to tiež chcel ukradnúť panstvu. Voľakomu, tak ako nám rozkázal suchár zhodiť s voza, lebo mu nedal pod­pla­tok – i nám by ho bol nechal, keby som mu bol zlatku pod­str­čil. Ale ja nemám ani graj­ciara a ty tiež nemáš. Kdeže by taký zlodej žaloval!“ Ráno mi zakázal hovoriť rodičom o príhode.

Cesty ubúdalo pomaly. Už bol mesiačik zase na nebi, keď sme vtiahli do nášho dvora, ukonaní a s veľkým hladom, lebo nám dali na celý deň len v popole upečený kabáč a za hrsť horkej bryndze. Ani Matej ani ja neradi sme jedli slaninu. Pri­ví­tala nás matka, nakŕmila bez reči a vy­py­to­va­nia, lebo videla, že sme ustatí a že sa nám ani hovoriť nechce.

Matej nevedel ani písať ani čítať. Ale ja som sa ne­vy­ná­šal, ako je obyčajom školáka, nad neho. Ob­di­vo­val som jeho silu a pádne reči, ktoré sa mi zdali múd­rej­šie, ako tie, čo som čítaval v knihách. Matej ne­li­cho­til nikomu. Odsekal drsne pravdu každému do očí a nebál sa, že si uškodí. Otca sa vôbec nebál ako my všetci, ale matky si vážil a bol k nej láskavý. O gaz­dov­stve sa spolu ra­die­vali, keď otec chodil za úradnými po­vin­nos­ťami.

Naučil ma sedieť na koni a posielal ma s nimi na obnôcku? Pravda len v lete, keď nebolo školy. Keď mal čas, naučil nás s bratmi ako spraviť se­dal­nicu, detský vozíček, v ktorom by sme mohli voziť vykopané zemiaky s poľa domov, voziť mlad­šieho brata a baviť sa. Že každé koleso bolo inej veľkosti, to nám nevadilo.

V lete sme objavili veľkú vec. Pes Dunaj by sa mohol naučiť voziť se­dal­nicu so zemiakmi a mohol by voziť i mlad­šieho brata Jurka alebo Jozefa. Ale ten výcvik nebol ľahký. Dunaj, keď sme ho za­priahli, ľahol si a nechcel s miesta. Keď sme ho lákali kúskom kabáča, vstal a pokročil, a tak niektorý musel pred ním ísť. Keď sa naučil i sám chodiť, šli sme zemiakov vykopať a naložili sme ich do se­dal­nice. Kráčali sme tri­um­fálne domov, ob­ko­le­sení udi­ve­nými a nad­še­nými ka­ma­rátmi. Ale Dunaj bol veľký rváč. Namanul sa čísi psík do cesty a Dunaj do neho a za ním a tak triumf zmenil sa v tragédiu: se­dal­nica sa prevrhla, zemiaky sa vo štyri strany roz­ko­tú­ľali a my sme stáli za­han­bení pred de­din­skou ve­rej­nos­ťou. Dunaj potrhal motúzky a ušiel bez se­dal­nice domov. Tak sme to po­zbie­rali, se­dal­nicu kdesi v treťom dvore našli v úbohom stave a ako hotovú ruinu do­pra­vili za­han­bení domov. Vysmiali sa nám doma; len Matej sa nás ujal, či vlastne Dunaja, ktorému dával pri se­dal­nici za výučné.

Od tohoto Dunaja ja mám dodnes pamiatku na tvári.

Z týchto čias spomínam si ešte na dve udalosti. Kuna začala drhnúť sliepky. Po­sta­vili veľkú železnú pascu medzi plevy a z nich trčalo vajíčko. Zatáral som sa voľáko k vajíčku a chcel som ho matke priniesť. Bolo pri­le­pené pečatným voskom. Trhnem, a v tom zuby pasce chytili moju ruku. Krik a výskot. Ruku horko-ťažko vy­slo­bo­dili a mňa s po­ra­ne­nou a kr­vá­ca­jú­cou rukou uložili do postele. Šťastie bolo, že chýbal na pasci jeden zub, takže sa tam časť ruky za zápästím zošmykla. Hádali sa, kto je vinný? Zostalo na tom, že moja vše­teč­nosť. Dlho som chodil s ovia­za­nou rukou do školy.

Druhá udalosť je tra­gi­ko­mická.

U susedov mali vo dvore veľkú hrušku. Ovocie pre našu chuť sladké ako med. Raz v jaseni šli s poľa zvážať obilie. Na dvore nikoho – dom prázdny. Pod plotom bola diera, kadiaľ cho­die­val Dunaj k susedom. Použil som tejto úzkej cesty. Vy­škra­bal som sa na strom, niekoľko hrušiek na­po­chytre som zjedol a potom spravil som si zá­so­bá­reň z košieľky nad gatkami. Pribudlo mi na objeme v páse. V tom sa otvárajú vráta a vstupuje voz do dvora. Ja chytro sa šiniem so stromu dolu. Zazreli ma. Utekám k diere a gazda Turan za mnou. Vstrčil som hlavu a plecia, ale ďalej to neišlo. Zradné hrušky za košeľou ma zadržali. Gazda odpásal remeň a vyplácal ma. Krik a plač. Vyšla i mať. Turan ma pre­tia­hol za nohy do svojho dvora, zobral hrušky a ešte mi so pár po­hlav­kov dal na cestu.

Matejovo po­nau­če­nie: „Nemal si jesť na strome“. A potom, ne­skor­šie, keď do­zrie­vali, za dobrú sla­me­nicu mi z nich ukryl v sene. „To máš za tú bitku!“ Boli to hody!

Dieru v plote za­ta­ra­sili skalami. Ale Dunaj si vyhrabal zase cestu do záhrady a tam rástla sladká mrkva pre nás…

V tie časy nebolo cukru v gaz­dov­skej do­mác­nosti, lebo sed­liacke jedlá, ktoré sa vtedy varili, ako zemiaky s kapustou, halušky s bryndzou, údené s kapustou alebo klobásky v ka­pust­nici, hrach, fazuľa, šošovica, po­han­čené krúpy a rôzne kaše, pravdaže, ne­pot­re­bo­vali cukru. A káva – to sa hovorilo, že len páni pijú kávu!

Ale deti po­tre­bujú slad­kosti a lipnú za všetkým, čo sa len zďaleka podobá cukrovej slad­kosti: ovocie, mrkva, ka­pus­tový koreň, struky hrachu a podobne. A k tomu vitamíny, o ktorých vtedy ešte ani veda nevedela, že sú skryté v ze­le­ni­nách a v čerstvom ovocí.

Jeden rok bol veľmi neúrodný. Na jar potom bolo dosť hladu i u nás. Pamätám sa, že chlapci Ga­gu­ria­ko­vie chodili na pole a vy­hra­bú­vali z prsti po­lo­zh­nité zemiaky. Potom piekli z nich kabáče. Raz som sa pri­tra­fil, keď ich jedli a ponúkli ma. Bola to ako at­ra­men­tom poliata hmota, slad­kasto mdlá a páchla stuch­li­nou. No jedli to predsa len, keď nič iného a lepšieho nemali.


V kroji

V roku 1877 pri­ho­dila sa v mojom chlap­čen­skom živote veľká a pamätná udalosť. Na dlhé a úporné na­lie­ha­nie, prosby a plače dostal som v jaseni mlá­de­necký kroj: klobúk so širokou strieš­kou, halienku z bieleho súkna, krásne vrúbenú červeným pásikom, úzke nohavice z bieleho súkna tiež s červeným štráfkom po bokách a s dlhým širokým remeňom, na ktorý som si pri­via­zal galônik, aby mi remeň po ľavej strane voľne visel, k tomu nové krpčeky s dlhými re­mien­kami, ktoré sa pekne ovinuli vysoko nad členky. To zna­me­nalo veľmi mnoho. Mohol som si v nedeľu stať pri muzike medzi mlá­den­cov, v zime chodiť do susedov na priadky, účastniť sa zápasov o peknú ta­neč­nicu a roz­prá­vať roz­právky a skú­se­nosti zo života gaz­dov­ského. Na školákov som sa už díval z vysoká a skoro som ich nechcel ani vidieť a s nimi sa zhovárať. Čo s takou hlúpou cham­ra­ďou?

A keď chlapci kosili, orali, zvážali – ponúkli mi, ako dospelým, pálenku z rum­plíčku. Ale ja som s veľkým se­ba­zap­re­ním musel ešte odmietať pijatiku.

Musím však podľa pravdy vyznať, že bez Ma­te­jovho pri­či­ne­nia nebol by som dosiahol tohoto postupu do stavu mlá­de­nec­kého. Ale u mlá­den­cov musel som si sám vy­bo­jo­vať právo nosiť ich kroj. To sa v nedeľu odbavilo zápasom. I mňa položili na lopatky, ale podarilo sa mi zdolať zá­pas­níka a tak ma, hoc neradi, strpeli medzi sebou. Ale ne­mys­lite si, že som k tej sile prišiel zadarmo. Na lúkach pri moste, ktorý nedávno znovu vy­sta­vili, ležal lia­ti­nový asi 5 až 7centový baran. Zabíjali ním stĺpy pod most. A na tomto baranovi rok čo rok skúšali sme svoju silu: postaviť ho hore uchom so širokej na úzku stranu. Toho roku sa mi to prvý raz podarilo a potom už sa chlapci z triedy o tom do­zve­deli a v nedeľu som skúšku opakoval viac ráz.

Lo­mid­revo z krásnej roz­právky a Matejov príklad stále ma nabádali, aby som sa stal silákom medzi mládežou.

Keď som Matejovi s pýchou oznámil, že viem už barana postaviť, po­vzbu­dzo­val ma k ďalšiemu cviku, a to zdvihnúť buk, ktorý ležal na našom dvore, od tenšieho konca. So šty­ri­krát som s pros­pe­chom užil takto získanej sily v mladom živote. O tom však budem ešte roz­prá­vať, ak ne­za­bud­nem.

Od augusta išlo mi na je­de­násty rok. A tu, ako nie, začalo sa doma roz­prá­vať, že ma dajú na remeslo. Ja som to nerád počúval, lebo sa mi krásne žilo pri gaz­dov­stve a medzi mlá­den­čekmi mal som istú úctu a verné ka­ma­rát­stvo. Vedel som mnoho roz­prá­vok, v bitkách bol som žiadúcim po­má­ha­čom, zú­čast­nil som sa každej poľnej práce, obsedel som na koni ako nejaký chlap z cirkusu – mohol som sedieť i chrbtom obrátený k hlave koňa – a na stávku tej zimy na priadky doniesol a odniesol som drevený kríž z cmitera. To všetko boli dôkazy ne­bo­jaz­li­vosti a duševnej i telesnej sily.

Ale reči o tom, že mám ísť na remeslo ne­pres­tá­vali. Rodičia videli, že nemám chuti do remesla.

A na otázku, aké remeslo by sa mi páčilo, od­po­ve­dal som: „Keď by som musel ísť na remeslo, tak ma dajte za mäsiara.“ Vysmiali ma a ja za­han­bený odišiel som z izby.

Po čase pýtal som sa Mateja, čo by mi radil?

„Ty chceš byť mäsiarom, lebo si myslíš, že vola chytíš za rohy a hodíš o zem. Ale toho musíš nožom zabodnúť. A to by nebolo pre teba.“

„A naz­dá­vate sa, že by som ho ne­z­vlá­dol?“

„Nie preto, ale tak sa to nerobí. Najprv ho ohlušia obuchom sekery po čele a potom ho zapichnú. To je mrzká vec…“

„No a čím že mám byť, keď ma doma nechcú?“ – pýtal som sa skoro zúfale.

„Pýtaj sa do škôl.“

Ale ja som sa nepýtal do škôl. Jedného štvrtka v lete o škol­ských práz­dni­nách roku 1878 vzali ma rodičia do Ru­žom­berka. Stáli sme pred ho­ličs­kým krámom. Vyšiel z neho môj prvý učiteľ Petruška. Medzi inými rečami spýtal sa otca, čo hodlá so mnou.

„Dáme ho zapísať do gymnázia.“

„To je dobre.“ Potom odhrnul mi vlasy s čela a povedal: „Chlapec má dosť vysoké čelo, bude sa vám dobre učiť.“

Ne­ro­zu­mel som tejto reči, ale utkvela mi v pamäti a bol som vďačný Pet­ruš­kovi, že utvrdil rodičov v úmysle, aby ma dali do škôl. Ale pro­roc­tvo o dobrom učení sa nevalne plnilo.

Tohoto, leta cho­die­val som ku ka­ma­rá­tovi, ktorý bol o dva roky starší odo mňa a ktorý vedel kresliť krásne obrázky. Na moju žiadosť na­kres­lil mi tužkou koňa, ktorého som si kúpil za dva graj­ciare a opat­ro­val som tento obrázok ešte ako študent. Potom som i ja proboval ob­kres­ľo­vať ka­ri­ka­túry z Čer­no­kňaž­níka. Boli to kresby Alešove, u ktorého som potom po rokoch, ako pražský medik, ob­jed­ná­val obrázky pre re­dak­tora Čajdu do Čer­no­kňaž­níka. K Alešovi som cho­die­val na byt na „Bojišti“ a za obrázok som mu pla­tie­val dve zlatky.

Do Gulejov k môjmu lekárovi som cho­die­val pre muziku. Raz som ho poprosil, či by mi neukázal, ako sa hrá na base. Sňal basu s klinca a pre­ťa­ho­val bi­čí­ko­m(iii) po strunách. Ale len nejaké dva-tri tóny za­znie­vali. Videl, že sa mi to veľmi nepáči: „Kúp si drevenú píšťalku, na tej môžeš pískať pesničky“. A tak sa i stalo. Otec mi kúpil peknú, dlhú píšťalu a ja som ju už z rúk skoro ani ne­od­kla­dal.









Vysvetlivky:

iii Slá­či­kom


Administrácia a súdnictvo

Prvou in­štan­ciou obecnej ad­mi­ni­stra­tívy a súd­nic­tva bol za mojich chlap­čen­ských čias obecný, či mal plat, neviem, ale viem zase, že mal mnoho funkcií: zvolával bo­že­ní­kov do obecnej rady, vy­bub­no­val všetky na­ria­de­nia obecné a okresné, ďalej straty a nálezy, oč­ko­va­nie, jarmoky a trhy; on zavieral do bujačej maštale prie­stup­ných bitkárov, cigánov, zlodejov a vše­li­jaký ne­po­da­rený národ. V tej maštali bol zavretý ľuďom na výstrahu obecný bujak, ktorému pri­via­zali dosku na čelo, lebo bol zlý a klal každého, kto mu len prišiel do cesty. Prie­stup­níci domáci báli sa preto tohoto väzenia, a musel to chlap byť, ktorý bez strachu vedel stráviť noc s takýmto noc­ľaž­ní­kom. Ak náhodou nemala obec bujaka, tak zavieral sa prie­stup­ník s obecným kancom.

Keď mal byť súd, richtár dal zavolať do za­sa­da­nia dvoch bo­že­ní­kov. Vypočuli sa stránky a navrhol sa zmier. Vinník bol odsúdený zaplatiť zlatku na vos­ko­vice do kostola a zlatku na pijatiku, pri ktorej sa stránky zmierili. Na jeden súd sa pamätám: prišla sa žena žalovať, že ju sused pourážal a že jej na tele ublížil. Josef Karlík, boženík, vtipkár a figliar, vyzval ža­lob­kyňu, aby ukázala, kde a ako utrpela. Žena nechcela ukázať miesto úrazu. Karlík jej na to: „Tak mi ani súdiť nemôžeme, keď nevidíme, ako a kde ti ublížil“. Po dlhom váham, konečne takto opísala ub­lí­že­nie: „Šianam vaše poctivé hlavy – to je na takom mieste, ktoré sa nedá ani ukázať ani uviazať“. Veľký smiech.

Karlík: „Tak už trocha badáme, kde je to. Ale nám povedz ešte, z ktorej strany ťa kopal?“

Žena: „Vy ste mrzký chlap a čo vám je do toho?“ A odišla. Ale chlapa predsa len po­tres­tali.

Keď pre dôležité veci otec zvolal obecný výbor, v izbe nebolo voľného miesta. Chlapi sedeli všade: na sto­lič­kách, na la­vi­ciach i na po­ste­liach. V izbe mohol si dym krájať, lebo každému sedela v ústach za­pe­kačka. Pľu­va­čiek vtedy nebolo, nuž vo chvíli zvlhla podlaha. A zápalky boli ešte drahé a nezvyklé u chlapov; za­pa­ľo­vali teda fajky žeravým uhlíkom zo sporáka v zadnej izbe.

Tak mi vý­bor­níci rad radom podávali za­pe­kačky, aby som im pripálil tabak. Rád som to robil, a to z dvoch príčin: jednak som mal zámienku počúvať ro­ko­va­nie, jednak, keď reči boli fádne, vložil som pre zau­jí­ma­vosť pod vrchnú vrstvu tabaku kúsok loja zo sviečky a potom som zvedavo čakal, ako bude fajka dymiť a jej majiteľ odpľúvať, ale tohoto efektu som nikdy do konca nevyčkal z príčin, ktoré sa v takýchto okol­nos­tiach rozumejú samy sebou.

Raz – ale na to si spomínam s ťažkým srdcom – natrúsil som medzi tabak trochu pušného prachu. Účinok bol tak strašný, že som dostal zaň výprask a vyše hodiny musel som kľačať pri peci… A naj­hor­šie bolo, že som stratil dôveru u ctených vý­bor­ní­kov, a tak som sa pri­pra­vil o voľný vstup na tieto pamätné za­sad­nu­tia obecného výboru.

Potom som proboval ukryť sa pod posteľ, ale tam ma objavil výborník, ktorému som z dlhej chvíle odmotol z krpca remienky. I toto sa nejako pre mňa skončilo nevľúdne.

Spomínam si ešte na jednu hroznú príhodu. U nás sa zišli chlapi, ktorí sa vrátili z hôr, kde boli s erárnym ferš­tro­m(iv) poľovať na medveďa. Nabitú flintu nechal feršter zavesenú v pitvore. Ja s mladším bratom sňal som flintu a proboval som kohútiky na­tiah­nuť. Mladší brat sa díval do rúry. V tom vyšiel feršter s veľkým krikom a strachom a vyrazil mi flintu z ruky.

Flinta spadla na zem a náboj vy­stre­lil s hrozným rachotom. Pod ko­hú­ti­kom boli ešte ne­od­strá­nené kapsle. Tak som sa ja i brat za­chrá­nili pred veľkým ne­šťas­tím. Čo sme dostali, nemusím pri­po­mí­nať.









Vysvetlivky:

iv ­Les­ní­kom, lesným správcom


Na stredných školách

V prvej triede

Na jeseň roku 1878 viedol ma otec k zápisu do prvej triedy nižšieho gymnázia v Ru­žom­berku. Ale to som už nebol ja, sed­liacky mlá­den­ček z Liskovej. Cítil som sám seba ako cudziu osobu. Veď mi vymenili všetko, pre­dov­šet­kým kroj, ktorý som mal tak rád, a obliekli ma do mest­ského, v ktorom som sa cítil ako maškara. Dostal som nové knihy, z ktorých som ani slova ne­ro­zu­mel; miesto dobrých ka­ma­rá­tov bolo sa mi stýkať s cudzími chlap­cami, miesto dediny ob­kľú­čilo ma mesto, jeho mravy, ľudia a ich život.

Ešte bolo mojím šťastím, že som na noc cho­die­val domov. Tak sa dali prežívať prvé dni cudzoty.

Za môjho štu­do­va­nia malo pia­ris­tické gym­ná­zium v Ru­žom­berku len štyri nižšie triedy.

Krom ná­bo­žen­stva v prvej a druhej triede vy­učo­vali sa všetky ostatné predmety v jazyku ma­ďar­skom.

Na obecnej škole v Liskovej nebola zavedená ma­ďar­čina. Nevedel som maďarsky ani čítať, ani písať a ne­ro­zu­mel som ani slova ma­ďar­ského.

Učiteľov syn Jurko opakoval prvú triedu. Cho­die­vali sme tedy ráno do mesta a po škole zase domov. Na obed dávali nám 5 graj­cia­rov na chlieb. Za štyri graj­ciare dostalo sa pol bochníka a za zvyšný grajciar mohol som si kúpiť ovocia, lekváru, sušených slivák, šváb­ko­vého cukru alebo i bonbónov. Toho pol bochníka zhltli sme na 3-4 hryzy; bolo v ňom skoro viacej dier ako dužiny. A keď bol ešte teplý, to sa dal stlačiť do dlane.

Vstávali sme o 6. hodine a cesta 5 km dlhá trvala nám v lete asi hodinu. V pľušti a hlavne v zime, keď napadlo snehu vyše kolien a keď pred nami nešiel ani človek, ani povoz, brodili sme sa ťažko a trvalo to aj jednu a pol hodiny. Dáždniky na dedine neboli ešte v móde a tak neraz sme prišli do školy pre­mok­nutí až na kožu. V to­pán­kach nám čvrkala voda – tak sme naj­rad­šej cho­die­vali bosí. Keď bolo veľké blato, vyzuli sme sa tiež a od 19 do 22 km liezli sme po pa­li­sá­koch, idúcich vedia dráhy košicko-bo­hu­mín­skej že­lez­nice a po nich sme ba­lan­so­vali ako v nejakom cirkuse.

Pamätám sa veľmi dobre na prvú úlohu z ma­ďar­činy. Mali sme z čítanky preložiť maďarský článok do slo­ven­činy, ale tak, že bolo treba do slov­níčka vypísať neznáme slová, a nie celý text v slo­ven­skom jazyku. Článoček mal asi 20 riadkov a bol uvedený názvom „Az atya“. Šiel som k Jurkovi a prosil som ho, aby so mnou pre­kla­dal úlohu. Bolo to takto:

Jurko: „Čítaj!“

Ja: „Az a – t – y – a“ a čítal som slo­ven­sky.

Jurko sa rehoce: „čítaj ako ‚aťa‘!“

Ja: „A čo znamená: ‚az‘?“

Jurko: „To nič. To sa ne­pre­kladá, a ‚atya‘ to je otec.“

Tak som čítal ďalej a Jurko sa smial, až mu slzy padali.

Jurko: „Veď ty ani len čítať nevieš.“

Ja: „No, neviem a kde som sa mal naučiť? Prosím u, Jurko, aspoň ma čítať nauč!“

A tak sa i stalo. Napísal som si maďarskú abecedu a Jurko ma učil vý­slov­nosť ma­ďar­ských písmen.

Pravdaže, k ostatným pred­me­tom už sme sa ne­dos­tali.

V triede som sedel ako v dajakej čínskej škole. Nevedel som, čo sa profesor spytuje, čo rozpráva, čo mu od­po­ve­dajú. Naj­straš­nej­ším pred­me­tom bol mi „ter­més­zet­rajz“(v). Učil som sa z neho hodiny doslovne, a ne­ro­zu­mel z textu ani slovíčko.

Po takýchto hrozných ne­zna­los­tiach jazyka vyzeralo tak aj moje prvé vy­sved­če­nie, ktoré sme dostali na Vianoce 1878. Prepadol som zo všetkých pred­me­tov krom ná­bo­žen­stva, spevu, te­lo­cviku a kra­so­pisu. A mravy som mal „zákonité“.

Ani otec nevedel maďarsky. Zavolal si učiteľa Nikla. Na Štedrý večer hrávali u nás mariáš, – tak prišli s učiteľom i jeho dvaja synovia: po­du­či­teľ Janko a kvintán z Levoče Klemens. Janko, figliar, preložil vy­sved­če­nie takto: Lavrinc vie sa na ploty škriabať, vie kričať a vie sa modliť slo­ven­sky otčenáš. A z os­tat­ného prepadol; ba ešte voľačo, vie si aj meno či­ta­teľne napísať. Uznávalo sa, že maďarsky neviem.

Otec rozhodol takto: „Dal by som ťa na remeslo, ale už je po Všechs­vä­tých, už by ťa asi nevzali do uč­ňov­stva. Takto to skúsime ešte do Veľkej noci. Ak sa polepšíš, skončíš prvú triedu. Ak pre­pad­neš, tak si vyberieš remeslo. Ale doma ne­zos­ta­neš.“

Doniesol som si tedy na Vianoce 5 učebníc, z la­tin­skej a ma­ďar­skej mluvnice, z prí­ro­do­pisu, zo zemepisu a z ma­te­ma­tiky. Z ma­te­ma­tiky sme mali zlost­ného učiteľa. Raz pri tabuli som riešil úkol. Mlčky som písal číslice. Profesor kričí na mňa: „Nahlas počítaj!“ Ale maďarsky to nijak nešlo. „A vieš ná­so­bilku po maďarsky? Nevieš? Marš do lavice!“ A už ma nikdy ne­vy­vo­lal, hoci som bol počtár iste veľmi dobrý. Iba táto se­kun­da(vi) ma trápila, lebo som si ju ne­za­slú­žil. Otcovia piaristi boli Slováci, okrem jedného, ktorý mal tiež slo­ven­ské priez­visko (Skokan), ale nechcel hovoriť slo­ven­sky, a robil sa, že slo­ven­sky nevie.

Profesor Vl­ko­lín­sky bol Ru­žom­ber­čan a bol vždy triednym v prvej triede. Tento sa ani netajil so svojím slo­ven­ským pre­sved­če­ním. Spev vyučoval or­ga­nista z mest­ského kostola, Chládek, Čech, te­lo­cviku – učiteľ z nor­mál­nych škôl, Štefček, Slovák. Maďarov sme skoro ani nemali. A keď prišiel nejaký no­vo­pe­čený sup­le­ment na gym­ná­zium, to bol iste z trestu pre­lo­žený pre vý­stup­nícky život. Obyčajne to bola pijatika. Aj my sme mali takého mladého pro­fe­sora, ktorý si veľmi rád vypil. A tento profesor začal k nám chodiť po sobotách s učiteľom Niklom na víno. Nevedel ani slova slo­ven­ského. Vy­se­dá­vali dlho do noci. Matka sa hnevala, lebo zadymili izbu a nemohla si ľahnúť, a ešte viac preto, že nemohla vystáť pijanov.

Spomenul som, že sme sa vracali do Liskovej len na noc. Čas cez poludnie trávili sme vše­li­jako: buď sme sa dali zavrieť v triede, alebo sme sa roz­lo­žili v kaplnke na Paračke alebo v mestskom „parku“ pred soľným skladom pri Váhu. Ale tu sa nám s Jurkom Niklom pri­ho­dili dve nehody. Raz, bolo už chlad­nej­šie, chceli sme sa zohriať hrou na vlka. Behali sme od stromu k stromu a chytali sme sa v behu. Ocitol som sa u sochy sv. Jána Ne­po­muc­kého a ne­naz­dajky som ho chytil za ruku. Jurko ma trhol a ruka Jána Ne­po­muc­kého i s krížikom zostala v mojej ruke. Bolo zle. Ruku svätému sme voľajako pri­lo­žili na miesto úlomku a hnali sme preč na druhý koniec mesta – na veľkú kalváriu. Nikto nás pri tom nevidel. Potom sa v gymnáziu vy­hlá­silo, že študenti nesmú chodiť do mest­ského parku a že sa zakazuje používať miesta u sochy sv. Jána Ne­po­muc­kého za ihrisko. Ešte bol iný dôvod tohoto zákazu: lebo priestor niekoľko krokov od parku pod Čebraťom u Váhu, kde rástli vŕbové kroviny, sa stal sme­tis­kom ne­mrav­nosti. Známo bolo totiž, že ta vábili cigánske víly naším krajom pu­tu­jú­cich drotárov, sk­le­ná­rov, van­drov­ní­kov a miest­nych vojakov, ba i štu­den­tov. To úrady mesta trpieť nemohli.

Vieme už, že som na Vianoce dostal zákonitú známku, ale dodať treba, že takú známku dostal i Jurko Nikel. Prečo? Do kostola sme chodili každý deň, veď nás usta­no­vili i mi­niš­tro­vať starým pen­zis­tom pia­ris­tom alebo pro­fe­so­rom; v triede sme sa nebili a na ulici na žiadnom dome ne­vy­tĺkli sme obloky „pigou“, ako študenti, ktorí bývali v Ru­žom­berku; a čo sme robili v Liskovej, o tom triedny profesor predsa nevedel.

Poviem to skrátka: Ne­odo­lali sme po­ku­še­niu z hladu. A stalo sa to takto: Kolega Gos­po­dár­čik, syn že­lez­nič­ného stráž­nika pod Čebraťom, zostával tiež s nami cez poludnie v triede a nosieval si z domu merindu. Toho ne­šťast­ného dňa nás upo­zor­nil, že si v lavici necháva celý kabáč za­krú­tený do šatky a že ide na chvíľu do mesta, aby sme ho potom, keď sa vráti, pustili oblokom do triedy. Pustili sme ho tedy oblokom von. Ale zve­da­vosť nás posadla, aby sme obzreli, aký a koľký kabáč mu maminka upiekla na obed?

Pekne sme ho vybalili a mali sme na ňom oči nechať: veliký, mastný a voňavý! A už to začalo. Ne­okoš­tu­jeme po kúsku z neho? Po kúsku možno. Kabáč sa pekne roz­kla­dal na vrchnú a spodnú časť – masť a bryndza v ňom. Chutnalo to veľmi. A tak kúsok po kúsku sme koš­to­vali, oli­zo­vali sa, chválili a pojedali. Až zostal z neho len samý krajíček. A tu nás hrúza pojala, keď sme si uve­do­mili, že Gos­po­dár­či­kov kabáč už vlastne ne­exis­tuje. Veľká porada: ako zviesť stopy našej hostiny na niekoho? Uradili sme sa tak, že šatku i zbytok kabáča pri­lo­žíme k myšacej diere a budeme smele tvrdiť, že sme zaspali, medzitým čo myši kabáč od­vliekli a zjedli.

Gos­po­dár­čik sa vrátil. Búchal na oblok, ale len horko-ťažko nás zobudil z po­lud­ňaj­šieho „spánku“. Potom sme ho pre­tiahli oblokom a on hneď sa hnal za kabáčom. Keď ho nemohol nikde nájsť, uhodil na nás: „Vy ste mi zjedli kabáč.“ My, že sme usnuli, aby len hľadal, či je nie niekde pod lavicou. Potom zazrel šatku u myšacej diery a hnal sa za kabáčom. Vybalil zbytok a dal sa do plaču: že je hladný, že to povie pánu pro­fe­so­rovi, že jeho otec pôjde žalovať di­rek­to­rovi, že nás pre toto zlo­dej­stvo musia po­tres­tať a že nás musia vyhodiť zo škôl…

Ponúkli sme mu peňažitú odmenu, ale on stál na po­tres­taní a vyhodení. Tej pe­ňa­ži­tej náhrade treba tak rozumieť, že sme svojej dennej mzde, 10 graj­cia­rom, vytkli už pevný cieľ: kúpiť za 7 graj­cia­rov paklík her­ce­gov­ského tabaku, za 1 gr. ci­ga­re­tový papier a o zvyšných 2 graj­cia­roch mali sme sa ešte dohodnúť, na aký cieľ budú obrátené. Takže sme to mysleli skôr te­ore­ticky, a báli sme sa, aby naozaj naše plány ne­roz­vrá­til.

Gos­po­dár­čik zostal ne­ob­lomný. Pred hodinou vyšiel z triedy, čakal tried­neho pro­fe­sora a vy­roz­prá­val mu všetko o tra­gic­kej udalosti. Vl­ko­lín­sky vyvolal najprv Nikla pred lavice: „Jedol si kabáč?,,

„Áno.“

„Líhaj na stoličku!“ A trs­te­ni­cou mu vysekal okolo tucta. „A ty si tiež jedol?“

„Ano.“

„Prečo?“

„Boli sme hladní.“

„Líhaj!“ A ťal tak, že som s týždeň mal modré pásy na tej čiastke tela, o ktorej sa nehovorí. A ešte rozsúdil: „Za kabáč mu za­pla­títe 20 graj­cia­rov.“ Zdá sa mi, že kolega Gos­po­dár­čik nikdy tých 20 graj­cia­rov nečítal, lebo po pro­fe­so­ro­vej výplate boli sme pre­sved­čení, že nám zase on je dlžen. Tento kabáč, to boli tie zákonité mravy. Ale doma sa o tom ne­ho­vo­rilo. Na Veľkú noc doniesol som už vy­sved­če­nie bez sekúnd a na konci roku uži pár dobrých známok, čo vzbudilo i nevôľu u môjho kamaráta Jurka, lebo jemu sa ušli samé do­sta­točné. A on bol re­pe­ten­tom. Vy­ha­dzo­val mi na oči, že mám preto lepšie vy­sved­če­nie, že k nám chodil ten mladý suplent na víno. Možné to bolo, ale vedel som i to, že som sa podučil ma­ďar­čine, že som sa už ľahšie učil spamäti a že som sa už s pro­fe­so­rom ako-tak do­ro­zu­mel a že som sa ku koncu roka necítil tak cudzí, úbohý, hlúpy ani voči spo­lu­žia­kom, ani voči pro­fe­so­rom, ako mi to bolo v prvých me­sia­coch škol­ského roku. Keď som vstúpil prvý raz do triedy v bielom súkennom kabáte s červeným golierom a vý­lož­kami na rukávoch, tedy v kabáte ušitom na spôsob fa­jer­man­skej blúzy, pre­zý­vali ma lis­kov­ským „pa­rasz­tom“ (sed­lia­kom). Bol to krikľavý odev, a nikdy som nevedel pochopiť, prečo mi dali ušiť práve takýto nápadný kabát. Malo to pre mňa i tú nevýhodu, že som vždy bol na očiach pro­fe­so­rovi medzi všetkým žiactvom. Ale jednu výhodu mal môj kabát: bol teplý a vydržal mi celý rok a ešte i cez vakácie; len že za ten školský rok sa úplne vyfarbil: rukávy a predná strana stratili svoj úbel a zamenili ho mestskou belasou farbou z at­ra­mentu a ostatok skvel sa akosi žl­to­hnedé. Nad jeho osudom rozhodol raz roz­hor­čený Matej: „Takú špinavú hábu si už ne­ob­lie­kaj!“ A matka: „Veď ten kabát by ani cigán nenosil. Či sa to hodí na študenta?“









Vysvetlivky:

v Prí­ro­do­pis

vi ­Ne­dos­ta­točná


  
   Jurko Šuhajda
  

  
   Po čase som v tomto roku začal badať, že dedinskí chlapci už ma tak úprimne neprijímajú medzi seba ako predošlého roku, keď som sa obliekal ako oni a keď som stále býval medzi nimi. I musel som si priznať, že toto odcudzenie dedinskému životu je preto, lebo už neviem, ktoré dievča podstrčí tajne voňavé perečko svojmu milému, keď ide v nedeľu do kostola, neviem, kto sa s kým povadil, kto je komu priateľ alebo nepriateľ, závistník alebo je v hneve. Ani o veciach gazdovských neviem skoro nič. Vo mne bola tá cudzota, a nie v nich. Veď cez dlhých 10 mesiacov som žil celkom cudzím životom a niet div, že som vypadol z kruhu ich záujmov. V rozhovore s nimi razom som zastal, nevedel som, o čom hovoriť. Spočiatku ma to veľmi kormútilo a hľadal som náhradu medzi „inteligenciou“, medzi kabátošmi v obci.
  

  
   Začal som hocikedy chodiť k jednému mladému šusterskému majstrovi, Jurajovi Šuhajdovi, ktorý nám bol ďaleká rodina. Bol asi 18-ročný, územčistý a veľmi živý v reči i pohyboch. Vedel trochu nemecky, trochu maďarsky a na vandrovkách skúsil sveta. Býval na Jurgošovie ulici v zadnej chatrnej izbičke, v ktorej bolo celé jeho bydlo: verpánok, spálňa i kuchyňa. Podlaha bola nerovná, z utlačenej hliny. Izbička mala dva oblôčky. Pod jedným stál šusterský, akýsi začadený stolík a trojnožka s jamkou, aby sa pohodlne sedelo. Ešte tu bol iný chatrný stolík, posteľ a dve lavice v kúte okolo stola. Privítal ma srdečne, veselo. Napadlo mi, že v každej vete aspoň raz opakoval: „Na mu dušu.“ Nám matka zakazovala dušovať sa, lebo je to vraj hriech, a tento sa dušuje ako cigán z koliby. My sme sa božili „na môj dušu“ a on to vyslovil jedným dúškom „namojdušu“. Z úst jeho sypali sa otázky, že som na ne ani nestačil odpovedať. Sedel pri stolíku a robil topánočky pre krčmárovu dcéru. Prizeral som sa, ako šikovne zatĺka železné klince do kože natiahnutej na kopyto. Neskoršie som sám skúsil i počul od druhých, že robí buď úzke, alebo krátke topánky a že obuv mu nosili, aby ju znovu natiahol na kopyto, lebo že zákazníci dostávajú kŕče do nôh. I mne takéto malé topánky raz ušil. Či si snáď myslel, že topánky časom narastú?
  

  
   Pracoval usilovne a ja som sa s obdivom díval na šikovné pohyby jeho neúnavných rúk. Potom vstal, ako by ho zmija uhryzla, a hovorí:
  

  
   „Počkaj chvíľku, hneď som tu.“ A vyšiel z izby. Za pár minút sa vrátil usmiaty, veselý.
  

  
   „Prvý raz si ma navštívil a bol by som skoro zabudol uctiť hosťa.“ Z nohavíc vytiahol tľapkavú fľašku.
  

  
   „Tak na naše priateľstvo vypijeme si, bratko“, a podával mi fľašku, v ktorej bol akýsi bledožltý nápoj.
  

  
   „To je ovsienka – na mu dušu, najlepší trúnok na dedine. Ty bys hádam radšej sladké?“
  

  
   „Ja ešte málokedy pijem – tak s robotníkmi na poli pri práci pil som pálenku; vieš, to viac pre česť, ako pre chuť.“
  

  
   „Ja si, na mu dušu, každý deň glgnem deci i dve.“ Sadol si zase k verpánku a pracoval usilovne.
  

  
   „A nenavykneš si ako náš Matej?“
  

  
   „S mierou, braček, to neuškodí pri práci.“
  

  
   Potom zaviedol rozhovor na lutriu
   
    (vii)
   . Sádže každý týždeň na Brno, na Viedeň alebo na Linec. Vysvetľoval mi, ako sa majú čísla zostaviť, čo je terno, ambo, ambo seco, solo, a to s takým ohňom, že nakoniec som mu sľúbil, že si dakedy, keď bude mať dobrá čísla, i ja pri
  

  
   „Keď sú čísla dobré, výhra je istá. Na mu dušu.“ Hovoril, že k vôli sádzaniu chodieva raz týždenne do Ružomberka a pri tom že si kúpi, čo mu chybuje do remesla.
  

  
   Blížilo sa poludnie. Poberal som sa domov.
  

  
   „Ešte si musíš vypiť na priateľstvo.“
  

  
   „Bojím sa, že sa podnapijem a doma zavoňajú, že som pil.“
  

  
   „Už si nie zelený chlapec, ale veľký študent; skoro pôjdeš, na mu dušu, do druhej triedy, tak sa pochlap.“
  

  
   Tak som si trochu upil. Jurko ostatok.
  

  
   „Príď i s Jurkom Niklom. Ten by sa, na mu dušu, nedal núkať. Vieš čo? V nedeľu si zájdeme do hôr na salaš. Povedz mu o tom. Ešte sa dohovoríme, čo si vezmeme na výlet. Prídeš? Budú Turíce, dva sviatky.“
  

  
   „Prídeme spolu.“
  

  
   Ukrútil si cigaretu a zapálil.
  

  
   „Fajčíš? Chceš?“
  

  
   „Raz som proboval fajčiť veržinku, čo som našiel na ceste a bolo mi veľmi zle. Dávil som a bolela ma hlava.“
  

  
   „Nauč sa na cigaretách. To je, na mu dušu, lepšie ako kus pečienky.“
  

  
   Rozlúčili sme sa so sľubom, že prídem s Jurkom Niklom, a to skoro.
  

  
   Vonku popŕchalo. Vzduch voňal prachom. Doma som sa musel strániť ľudí, aby nezavoňali, že som pil. Na druhý deň rozprával som
  

  
  

  
  

  
  

  
  

  
  

  
  

  
  

  
   

  

  
   

  

  

  
  

  
   
  

 




    Vážení čtenáři, právě jste dočetli ukázku z knihy Z môjho života.

    Pokud se Vám ukázka líbila, na našem webu si můžete zakoupit celou knihu.

